Jelgavas novada dome

**LĒMUMS**

Jelgava

2023. gada \_\_\_\_\_\_\_\_ Nr. \_\_

**Par grozījumiem 2023.gada 5. jūnija iekšējos noteikumos “Jelgavas novada pašvaldības darba reglaments"**

Pamatojoties uz Valsts pārvaldes iekārtas likuma 72.panta pirmās daļas 1.punktu, Pašvaldību likuma 26.panta otro daļu, 50.panta pirmo daļu, Jelgavas novada dome, atklāti balsojot, **nolemj**:

1. Izdarīt Jelgavas novada pašvaldības 2023. gada 5. jūnija iekšējos noteikumos „Jelgavas novada pašvaldības darba reglaments” (turpmāk – iekšējie noteikumi) šādus grozījumus:
	1. Papildināt iekšējos noteikumus ar 2.6. punktu, izsakot to šādā redakcijā:

“2.6. deputātu pieprasījumu izskatīšanu;”

* 1. Papildināt iekšējos noteikumus ar 6.1 punktu, izsakot to šādā redakcijā:

„6.1 Deputāti par kārtējās komitejas sēdes laiku un vietu tiek informēti vismaz 2 (divas) darbdienas pirms sēdes sākuma e- pastā. Komitejas sēde ir uzskatāma par izsludinātu pēc tās publicēšanas DVS automātiski izsūtot sistēmas e-pastu.”

* 1. Papildināt iekšējos noteikumus ar 6.2 punktu, izsakot to šādā redakcijā:

“6.2 Deputāti par ārkārtas komitejas sēdes laiku un vietu tiek informēti vismaz 3 (trīs) stundas pirms sēdes sākuma e-pastā un nosūtot īsziņu uz telefonu. Komitejas ārkārtas sēde ir uzskatāma par izsludinātu pēc tās publicēšanas DVS automātiski izsūtot sistēmas e-pastu.”

* 1. Papildināt iekšējo noteikumu 14.punktu, svītrot vārdus “un nosūtot īsziņu uz telefonu”, izsakot to šādā redakcijā:

“14. Kārtējā domes sēde notiek ne retāk kā 1 (vienu) reizi mēnesī, katra mēneša pēdējās nedēļas trešdienā, Jelgavas novada pašvaldības ēkā, Pasta ielā 37, Jelgavā. Domes sēde nepieciešamības gadījumā var notikt arī citā domes priekšsēdētāja noteiktā laikā un vietā. Deputāti par kārtējās domes sēdes laiku un vietu tiek informēti vismaz 3 (trīs) darbdienas pirms sēdes sākuma e-pastā. Domes sēde ir uzskatāma par izsludinātu pēc tās publicēšanas DVS automātiski izsūtot sistēmas e-pastu.”

* 1. Papildināt iekšējo noteikumu 15.punktu, izsakot to šādā redakcijā:

“15.Ārkārtas domes sēdes sasauc domes priekšsēdētājs, nosakot sēdes norises laiku, vietu un darba kārtību. Deputāti par ārkārtas domes sēdes laiku un vietu tiek informēti vismaz 3 (trīs) stundas pirms sēdes sākuma e-pastā un nosūtot īsziņu uz telefonu. Domes ārkārtas sēde ir uzskatāma par izsludinātu pēc tās publicēšanas DVS automātiski izsūtot sistēmas e-pastu.”

* 1. Izdarīt grozījumus iekšējo noteikumu 22. punktā, svītrot vārdu “tikai”, izsakot to šādā redakcijā:

“22. Debatēs piedalās domes deputāti, kā arī persona, kura ir pilnvarota pārstāvēt kolektīvā iesnieguma iesniedzējus.”

* 1. Papildināt iekšējos noteikumus ar 53.1 punktu, izsakot to šādā redakcijā:

“53.1 Pašvaldības iestāžu vadītāji slēdz līgumus iestādes vai tās struktūrvienības budžeta ietvaros, ja tas paredzēts šīs iestādes nolikumā, atsevišķā domes lēmumā, kā arī saskaņā ar izpilddirektora pilnvarojumu.”

* 1. Izdarīt grozījumus iekšējo noteikumu 58. punktā, aizstāt vārdu “darbdienas” ar vārdu “stundas”, izsakot to šādā redakcijā:

“58.Lēmuma projektu, kas nav skatīts komitejas sēdē un saņemts priekšsēdētāja saskaņojums par steidzami izskatāma lēmuma projekta iekļaušanu domes sēdes darba kārtībā, virza izskatīšanai domes sēdē ne vēlāk kā 3 (trīs) stundas pirms domes sēdes. Gadījumā, ja jautājums komitejas sēdē tiek noraidīts (“par” nenobalso vairāk kā puse klātesošo deputātu,- nav kvoruma) un tas nav guvis komitejas atbalstu, jautājums ar attiecīgo komitejas atzinumu ir virzāms izskatīšanai domes sēdē.”

* 1. Izdarīt grozījumus iekšējo noteikumu 63. punktā, papildinot ar vārdiem “no uzdevuma saņemšanas dienas DVS”, izsakot to šādā redakcijā:

 “63. Visus komiteju un domes lēmumu projektus pirms to iekļaušanas komitejas, domes sēdes darba kārtībā DVS lēmuma projekta sagatavotājs nodod izskatīšanai pašvaldības darbiniekiem atbilstoši kompetencei. Katram no saskaņotājiem lēmuma projekts ir jāsaskaņo 2 (divu) darbdienu laikā no uzdevuma saņemšanas dienas. Lēmuma projekta saskaņošanas procedūra notiek, dokumentu nododot saskaņošanai paralēli:”

* 1. Papildināt iekšējos noteikumus ar 66.1 punktu, izsakot to šādā redakcijā:

“66.1 Ja domes lēmums ir sagatavots vai pieņemts, neievērojot jurista norādītos iebildumus, jurists par to informē domes priekšsēdētāju, sagatavojot ziņojumu.”

* 1. Papildināt iekšējos noteikumus ar jaunu nodaļu - IX. Deputātu pieprasījumu izskatīšanas kārtība, attiecīgi mainot turpmākās nodaļas un punkta numerāciju, izsakot to šādā redakcijā:

“69. Deputātu pieprasījumus var iesniegt Jelgavas novada pašvaldības Centrālās administrācijas Administratīvā departamenta Kancelejā klātienē pašrocīgi parakstītus, pašvaldības e-pastā:dome@jelgavasnovads.lv ar drošu elektronisko parakstu, vai iesniedzot pašvaldības e-adresē.

1. Deputātu pieprasījumiem jābūt noformētiem atbilstoši pielikumā pievienotajai veidlapai (pielikums).
2. Deputātu pieprasījumu izskatīšanas termiņš noteikts likumā “Pašvaldības domes deputāta statusa likums”.
3. Ja Deputāta pieprasījums nav noformēts atbilstoši pielikumā pievienotajai veidlapai, atbilde deputātam tiek sagatavota atbilstoši likuma “Iesniegumu likums” 5.panta 3.punktam.
4. Deputātu pieprasījumu aprite pašvaldībā tiek organizēta saskaņā ar kārtību “Jelgavas novada pašvaldības dokumentu aprites kārtība”.
5. Sagatavotās atbildes uz Deputātu pieprasījumiem paraksta domes priekšsēdētājs vai viņa prombūtnē – priekšsēdētāja vietnieks.

X. Noslēguma jautājums

75. Reglaments stājas spēkā kopā ar Jelgavas novada 2023.gada 5.jūnija saistošajiem noteikumiem Nr.10 “Jelgavas novada pašvaldības nolikums””.

1. Apstiprināt Jelgavas novada domes iekšējos noteikumus “Grozījumi Jelgavas novada pašvaldības 2023. gada 5. jūnija iekšējos noteikumos “Jelgavas novada pašvaldības darba reglaments” (pielikumā).
2. Iekšējie noteikumi “Jelgavas novada pašvaldības darba reglaments” stājas spēkā 2024. gada 2. janvārī.
3. Uzdot Sabiedrisko attiecību nodaļai Jelgavas novada pašvaldības darba reglamentu triju dienu laikā pēc spēkā stāšanās publicēt pašvaldības oficiālajā tīmekļvietnē www.jelgavasnovads.lv.

Domes priekšsēdētājs M.Lasmanis

*M. Stešanova
63048464*